钦定古今图书集成/明伦汇编/宫闱典/第078卷 > 太平御览 > 《奉和太子纳妃太平公主出降》郭正一
## 钦定古今图书集成/明伦汇编/宫闱典/第078卷 > 太平御览 > 《奉和太子纳妃太平公主出降》郭正一

桂宫初服冕，兰掖早升笄。礼盛亲迎晋，声芳出降齐。
金龟开瑞钮，宝翟上仙褂。“转扇承宵月，扬旌照夕霓。”

《汉书孝景薄皇后传》：“后，孝文薄太后家女也。景帝为
太子时，薄太后取以为太子妃。”

《孝武陈皇后传》：后长公主，嫖女也。曾祖父陈婴与项
羽俱起，后归汉，为堂邑侯。传子至孙午，午尚长公主，
生女。初，武帝得立为太子，长公主有力，取主女为妃。
《汉武故事》：初，武帝为太子时，长公主欲以女配帝，时
帝尚少，长公主指女问帝曰：“得阿娇好否？”帝曰：“若得
阿娇，以金屋贮之。”主大喜，乃以配帝。阿娇，后字也。
《西京杂记》：“宣帝被收系郡邸狱，臂上犹带史良娣合
采婉转丝绳，系身毒国宝镜一枚，大如八铢钱。”旧传
此镜见妖魅，得佩之者为天神所福，故宣帝从危获
济。及即大位，每持此镜，感咽移辰，常以琥珀笥盛之，
缄以戚里织成锦，一曰“斜文锦，帝崩不知所在。”
《汉书孝元王皇后传》：“禁字稚君，少学法律，长”安为廷
尉史。本始三年生女政君，即元后也。禁有大志，不修
廉隅，好酒色，多取傍妻。凡有四女八男，长女次君侠，
即元后、政君。次君力。次君弟长男凤孝卿，次曼元卿，
谭子元崇，少子商子夏，立子叔根、稚卿、逢时、季卿。唯
凤、崇与元后、政君同母，母适妻，魏郡李氏女也。后以
妒去，更嫁为河内苟宾妻。初，李亲任政君在身，梦月
入其怀，及壮大，婉顺得妇人道。尝许嫁，未行，所许者
死。后东平王聘政君为姬，未入，王薨。禁独怪之。使卜
数者，相政君当大贵，不可言。禁心以为然，迺教书学
鼓琴。五凤中，献政君，年十八矣，入掖庭为家人子。岁
馀，会皇太子所爱幸司马良娣病且死，谓太子曰：“妾
死非天命，迺诸娣妾良人更祝诅杀我。”太子怜之，且
以为然。及司马良娣死，太子悲恚发病，忽忽不乐，因
以过怒诸娣妾，莫得进见者久之。宣帝闻太子恨过
诸娣妾，欲顺适其意，迺令皇后择后宫家人子可以
虞侍太子者，政君与在其中。及太子朝，皇后迺见政
君等五人，微令旁长御问知太子所欲。太子殊无意
于五人者，不得已，于皇后强应曰：“此中一人可。”是时
政君坐近太子，又独衣绛缘于诸长御，即以为是。皇
后使侍中杜辅、掖庭令浊贤交送政君太子宫，见丙

生成帝，于甲馆画堂，为世适皇孙。后三年，宣帝崩，太
子即位，是为孝元帝。立太孙为太子，以母王妃为倢
伃后三日，立为皇后。
《孝成许皇后传》，后大司马车骑将军平恩侯嘉女也。
元帝悼伤母恭哀后居位日浅，而遭霍氏之辜，故选
嘉女以配皇太子。初入太子家，上令中常侍黄门亲
迎者侍送，还白太子懽悦状。元帝喜，谓左右：“酌酒贺
我”，左右皆称“万岁。”

《孝哀傅皇后传》：“后，定陶太后从弟子也。哀帝为定陶
王时，傅太后欲重亲，取以配王。王入为汉太子，傅氏
女为妃。”

《后汉书明德马皇后传》：“后讳某，伏波将军援之小女
也。少丧父母。兄客卿敏惠早夭，母蔺夫人悲伤发疾
慌惚。后时年十岁，干理家事，敕制僮御，内外谘禀，事
同成人。初，诸家莫知者，后闻之，咸叹异焉。后尝久疾，
太夫人令筮之，筮者曰：‘此女虽有患状，而当大贵，兆
不可言也’。后又呼相者使占，诸女见后大惊曰：‘我必
为此女称臣，然贵而少子，若养他子者得力，迺当逾
于所生’。”初，援征五溪蛮，卒于师，虎贲中郎将梁松、黄
门侍郎窦固等因谮之，由是家益失埶，又数为权贵
所侵侮。后从兄严不胜忧愤，白太夫人绝窦氏婚，求
进女掖庭。乃上书曰：“臣叔父援，孤恩不报，而妻子特
获恩全，戴仰陛下，为天为父。人情既得不死，便欲求
福。窃闻太子诸王妃匹未备，援有三女，大者十五，次
者十四，小者十三，仪状发肤，上中以上皆孝顺小心，
婉静有礼。愿下相工，简其可否，如有万一，援不朽于
黄泉矣。又援姑姊妹并为成帝婕妤，葬于延陵，臣严
幸得蒙恩更生，冀缘先姑，当充后宫。”由是选后入太
子宫，时年十三，奉承阴后，傍接同列，礼则修备，上下
安之，遂见宠异，常居后堂。

《贾贵人传》：“贵人，南阳人，建武末，选入太子宫，中元二
年，生肃宗。”

《蜀志敬哀皇后传》：“后，车骑将军张飞长女也。章武元
年，纳为太子妃。”

《魏志毛皇后传》：“后，河内人也。黄初中以选入东宫。明
帝时为平原王，进御有宠，出入与同舆辇。”

《晋东宫旧事》：“皇太子纳妃，有漆龙头支髻枕一，银花
环钮百副。”又曰：“皇太子纳妃，有金涂连盘鸭灯一。
太子纳妃，有绛地文履一量。”又曰：“皇太子纳妃，有漆
花簏二具。”

皇太子纳妃，织成衮带，白玉珮。

皇太子纳妃，《四望车》，羽葆前后部，鼓吹各一部。又曰：
“《步摇》一具，九钿函盛之。”

太子“有铜驼头灯，铜倚灯。纳妃有金涂四尺长灯，银
涂二尺连盘灯。”

太子纳妃，有白縠、白纱、白绢衫，并紫结缨。

皇太子纳妃，有绛纱复裙，绛碧结绫复裙，“丹碧纱纹
双裙，紫碧纱文双裙，紫碧纱文绣缨双裙，紫碧纱縠
双裙，丹碧杯文罗裙。”

太子纳妃，有玳瑁钿镂镜台一。

太子纳妃，有龙头金缕交刀四，银牙锁彩带二副。
太子纳妃，有石砧一枚，又𢭏衣砧杵十枚。

皇太子纳妃，有著衣大镜尺八寸，银花小镜尺二寸，
漆匣盛翡翠铜镜二枚，嵌金龙头“受福莲华”钩锁四
副。

皇太子纳妃，有绿石绮绢里床，幨二。

太子纳妃，有青布碧里梁下帏一，绀绢青布窗户帏
各一。

太子纳妃，有彩杯文绮被一，绛具文罗一幅，一绛被，
罗绣文四、五幅被一，又有七彩文绮被，绛文罗面一。
《太子纳妃》，有赤花双文簟。

皇太子纳妃，有“床上屏风十二牒，织成漆，连银钩钮；
织成连地屏风”十四牒，铜环钮。

皇太子纳妃，同心扇二十，单竹扇二十。

太子纳妃，有漆书银带唾壶一。

皇太子初拜，有铜博山香炉一枚，纳妃。

泰元中，皇太子纳妃王氏，有银涂博山莲槃三十，香
炉一。

皇太子纳妃，有绫裹悫帊五具，绢裹悫帊五具。
皇太子纳妃，有绛直文罗裤七，彩杯文锦裤五。
皇太子纳妃，有绛纱复裙、绛碧结绫袄裙、丹碧纱纹
双裙、紫碧纱纹双裙、紫碧纱纹绣缨双裙、紫碧纱縠
双裙、丹碧杯文双裙。

太子纳妃，有绛地纹履一双。

太子纳妃，有绛绫袍一领。

《晋书惠帝贾皇后传》：“后讳南风，平阳人也，小名峕。父
充，别有传。初，武帝欲为太子娶卫瓘女，元后纳贾、郭
亲党之说，欲婚贾氏。帝曰：‘卫公女有五可，贾公女有
五不可：卫家种贤而多子，美而长白；贾家种妒而少
子，丑而短黑。元后固请荀𫖮，荀勗并称充女之贤，乃定婚。始欲聘后妺午，午年十二，小太子一岁，短小未’”
胜衣。更娶南风，时年十五，大太子二岁。泰始八年二
月辛卯，册拜太子。妃妒忌多权诈，太子畏而惑之，嫔
御罕有进幸者。帝常疑太子不慧，且朝臣和峤等多
以为言，故欲试之。尽召东宫大小官属，为设宴会，而
密封疑事，使太子决之，停信待反。妃大惧，倩外人作
答，答者多引古义。给使张泓曰：“太子不学，而答诏引
义，必责作草主，更益谴负，不如直以意对。”妃大喜，语
泓：“便为我好答，富贵与汝共之。”泓素有小才，具草令
太子自写。帝省之，甚悦，先示太子少傅卫瓘，瓘大踧
踖，众人乃知瓘先有毁言，殿上皆称万岁。充密遣语
妃云：“卫瓘老奴，几破汝家。”妃性酷虐，尝手杀数人，或
以戟掷孕妾，子随刃堕地。帝闻之大怒，已修金墉城，
将废之。充华赵粲从容言曰：“贾妃年少，妒是妇人之
情耳，长自当差，愿陛下察之。”其后杨珧亦为之言曰：
“陛下忘贾公闾耶？”荀勗深救之，故得不废。惠帝即位，
立为皇后。

《愍怀太子传》：“初，贾后母郭槐欲以韩寿女为太子妃，
太子亦欲婚韩氏以自固。而寿妻贾午及后皆不听，
而为太子聘王衍小女惠风。太子闻衍长女美，而贾
后为谧聘之，心不能平。”

《明穆庾皇后传》：“后讳文君，颍川鄢陵人也。父琛，见《外
戚传》。后性仁慈，美姿仪。元帝闻之，聘为太子妃，以德
行见重。”

《安僖王皇后传》：“后讳神爱，琅邪临沂人也。父献之，见
《别传》。母新安愍公主。后以太元二十一年纳为太子
妃。”

《宋书少帝司马太妃传》：“太妃讳茂英，河内温人，晋恭
帝少女也。初封海盐公主，少帝以公子尚焉。宋初，拜
皇太子妃。”

《前废帝何皇后传》：“后讳令婉，庐江灊人也。孝建三年，
纳为皇太子妃。大明五年，薨于东宫徽光殿，时年十
七，葬”〈阙〉谥曰“献妃。”上更为太子，置内职二等，曰保林，
曰“良娣。”纳南中郎长史太山羊瞻女为良娣，宜都太
守袁僧惠女为“保林。”

《后废帝江皇后传》：“后讳简珪，济阳考城人，北中郎长
史智渊孙女。太始五年，太宗访求太子妃，而雅信小
数，名家女多不合。后弱小，门无彊荫，以卜筮最吉，故
为太子纳之。讽朝士州郡令献物，多者将直百金。始
兴太守孙奉伯止献琴书，其外无馀物。上大怒，封药
赐死，既而原之。”

《南齐书武穆裴皇后传》：“后讳惠昭，河东闻喜人也。祖
朴之，给事中。父玑之，左军参军。后少与豫章王妃庾
氏为娣姒。庾氏勤女工，奉事太祖、昭后，恭谨不倦，后
不能及，故不为舅姑所重。世祖家好亦薄焉。性刚严，
竟陵王子良妃袁氏，布衣时有过，后加训罚。昇明三
年，为齐世子妃。建元元年，为皇太子妃。三年，后薨，谥
‘穆妃’”，葬休安陵。

《文安王皇后传》：“后讳宝明，琅邪临沂人也。祖韶之，吴
兴太守。父煜之，太宰祭酒。宋世，太祖为文惠太子纳
后桂阳。贼至，太祖在新亭，传言已没，宅复为人所抄
掠。文惠太子竟陵王子良奉穆后、庾妃及后，挺身送
后兄昺之家，事平乃出。建元元年，为南郡王妃。四年，
为皇太子妃。无宠。太子为宫人制新丽衣裳及首饰”，
而后床帷陈设故旧钗镊十馀枚。

《东昏褚皇后传》：“后名令璩，河南阳翟人，太常澄女也。
建武二年，纳为皇太子妃。明年谒敬后庙。东昏即位，
为皇后。”

《梁书太宗王皇后传》：“后讳灵宾，琅邪临沂人也。祖俭，
太尉、南昌文宪公。后幼而柔明淑德，叔父暕见之曰：
‘吾家女师也’。”天监十一年，拜晋安王妃，生哀太子大
器、南郡王大连、长山公主妙䂮。大通三年十月，拜皇
太子妃。

《陈书废帝王皇后传》：“后，金紫光禄大夫固之女也。天
嘉元年，为皇太子妃。废帝即位，立为皇后。”

《后主沈皇后传》：“后讳婺华，仪同三司望蔡贞宪侯君
理女也。母即高祖女会稽穆公主。主早亡，时后尚幼，
而毁瘠过甚。及服毕，每至岁时朔望，𢘆独坐涕泣哀
恸，左右内外咸敬异焉。太建三年，纳为皇太子妃。”
《魏书明元杜皇后传》：“后，魏郡邺人，阳平王超之妹也。
初以良家子选入太子宫，有宠，生世祖。”

《景穆郁久闾皇后传》：“后河东王毗妹也。少以选入东
宫，有宠。真君元年，生高宗。”

《献文李皇后传》：“后中山安喜人，南郡王惠之女也。姿
德婉淑，年十八，以选入东宫。显祖即位，为夫人，生高
祖。”

《北齐书后主斛律皇后传》：“后斛律氏，左丞相光之女
也。初为皇太子妃。后主受禅，立为皇后。”

《周书。宣帝杨皇后传》：“后名丽华，隋文帝长女。帝在东
宫，高祖为帝纳后为皇太子妃。宣政元年闰六月，立
为皇后《宣帝朱皇后传》：“后名满月，吴人也。其家坐事，没入东
宫。帝之为太子，后被选掌帝衣服。帝年少，召而幸之，
遂生静帝。”

《隋书独孤皇后传》：“时太子多内宠，妃元氏暴薨，后意
太子爱妾云氏害之，由是讽上黜高颎，竟废太子。”
《唐书太宗长孙皇后传》：“后长孙氏，河南洛阳人。其先
魏拓拔氏，后为宗室长，因号长孙。高祖穉，大丞相、冯
翊王。曾祖裕，平原公。祖兕，左将军。父晟，字季，涉书史，
趫鸷晓兵，仕隋为左骑卫将军。后喜图传，视古善恶
以”自鉴，矜尚礼法。晟兄炽为周通道馆学士，尝闻太
穆劝抚突厥，女心志之，每语晟曰：“此明睿人，必有奇
子，不可以不图昏。”故晟以女太宗后归宁舅高士廉
妾，见大马二丈，立后舍外，惧，占之，遇《坤》之《泰》，卜者曰：
“坤顺承天，载物无疆。马，地类也；之《泰》，是天地交而万
物通也。又以辅相天地之宜，繇协、归妹，妇人事也。女
处尊位，履中而居顺，后妃象也。”时隐太子衅阋已构，
后内尽孝，事高祖，谨承诸妃，消释嫌猜。及帝授甲宫
中，后亲慰勉，士皆感奋。寻为皇太子妃。

《高宗废后王氏传》：“后并州祁人，魏尚书左仆射思政
之孙，从祖母同安长公主，以后婉淑，白太宗，以为晋
王妃。王居东宫，妃亦进册。”

《旧唐书孝敬皇帝弘传》：弘纳右卫将军裴居道女为
妃，所司奏以白雁为贽。适会苑中获白雁，高宗喜曰：
“汉获朱雁，遂为乐府。今获白雁，得为婚贽。彼礼但成
谣颂，此礼便首人伦，异代相望，我无惭德也。”裴氏甚
有妇礼，高宗尝谓侍臣曰：“东宫内政，吾无忧矣。”
《唐书中宗韦庶人传》：韦氏，京兆万年人。祖弘表，贞观
中曹王府典军。帝在东宫，后被选为妃。

《元宗元献皇后传》：“后杨氏，华州华阴人。曾祖士达，为
隋纳言。天授中，以武后母党，追封士达为郑王。父知
庆太尉。帝在东宫，后以景云初入宫为良媛。时太平
公主忌帝，而宫中左右持两端，纤悉必闻。媛方娠，帝
不自安，密语侍读张说曰：‘用事者不欲吾多子，奈何’？
命说挟剂以入，帝于曲室自煮之，梦若有介而戈者”，
环鼎三而三煮尽，覆以告说，说曰：“天命也！”乃止。生男，
是为肃宗。帝即位，为贵嫔。其娣，节愍太子妃也。
《肃宗张废后传》：后邓州向城人，家徙新丰。祖母窦昭
成皇后女弟也。元宗幼，失昭成母视姨，鞠爱笃备。帝
即位，封邓国夫人，亲宠无比。五息子曰去惑、去疑、去
奢、去逸、去盈，皆显官。去盈尚常芬公主。去逸生后。肃
宗为忠王时，纳韦元娃女为孺人。既建太子，以孺人
为妃，后为良娣。妃兄坚为李林甫构死，太子惧，请与
妃绝，毁服幽禁中。安禄山反，陷于贼。至德中薨。始，妃
既绝，良娣得专侍太子。慧中而能辩，能迎意傅合。元
宗西幸，娣与太子从度渭，民障道乞留复长安，太子
不听。中人李辅国密启，娣又赞其谋，遂定计北趣灵
武。时军卫单寡，夕次，娣必寝前。太子曰：“暮夜可虞，且
捍贼非妇人事，宜少戒。”对曰：“方多事，若仓卒，妾自当
之，殿下可徐为计。”驻灵武，产子三日，起缝战士衣，太
子敕止，对曰：“今岂自养时邪？”

《肃宗章敬皇后吴氏传》：“后濮州濮阳人。父令珪，以郫
丞坐事死，故后幼入掖庭。肃宗在东宫，宰相李林甫
阴构不测，太子内忧，鬓发斑秃。后入谒元宗见不悦，
因幸其宫，顾廷宇不汛扫，乐器尘蠹，左右无嫔侍。帝
愀然谓高力士曰：‘儿居处乃尔，将军叵使我知乎’？诏
选京兆良家子五人虞侍太子，力士曰：‘京兆料择，人
得以借口，不如取掖庭衣冠子，可乎’？”诏可。得三人，而
后在中，因蒙幸，忽寝厌不寤。太子问之，辞曰：“梦神降
我介，而剑决我胁以入，殆不能堪。”烛至，其文尚隐然。
生代宗，为嫡皇孙。生之三日，帝临澡之。孙体挛弱，负
姆嫌陋，更取它宫儿以进。帝视之不乐，姆叩头言非
是。帝曰：“非尔所知，趣取儿来。”于是见嫡孙，帝大喜，向
日视之，曰：“福过其父。”帝还，尽留内乐宴具，顾力士曰：
“可与太子饮，一日见三天子，乐哉！”后性谦柔，太子礼
之甚渥。年十八薨。

《顺宗庄宪皇后王氏传》：“后琅邪人。祖王难得，有功名
于世。代宗时，后以良家选入宫，为才人。顺宗在藩，帝
以才人幼，故赐之为王孺人，是生宪宗。王在东宫，册
为良娣。”

《宪宗懿安皇后传》：“后郭氏，汾阳王子仪之孙。父暧尚
昇平公主，实生后。宪宗为广陵王，聘以为妃。顺宗以
其家有大功烈，而母素贵，故礼之异诸妇，是生穆宗。”
《穆宗恭僖皇后传》：“后王氏，越州人，本仕家子，幼得侍
帝东宫，生敬宗。长庆时，册为妃。”

《穆宗宣懿皇后传》：“后韦氏，失其先世。穆宗为太子，后
得侍，生武宗。长庆时，册为妃。”

敬宗《郭贵妃传》：“妃，右威卫将军义之女”，失义何所人。
长庆时，妃以容选入太子宫。太子即位，为才人，生晋
王普。帝以早得子，又淑丽冠后庭，故宠异之。

《懿宗郭淑妃传》：“妃幼入郓王邸。宣宗在位，春秋高，恶
人言立太子事。王以嫡长居外宫，心常忧惴。妃护侍左右，慰安起居，终得无恙。”

《宋史钦宗朱皇后传》：“后开封祥符人，父伯材，武康军
节度使。钦宗在东宫，徽宗临轩备礼，册为皇太子妃。”
《孝宗成穆郭皇后传》：“后开封祥符人，奉直大夫直卿
之女孙。其六世祖为章穆皇后外家。孝宗为普安郡
王时，纳郭氏，封咸宁郡夫人，生光宗及庄文太子愭、
魏惠宪王恺、邵悼肃王恪。绍兴二十六年薨，年三十”
一。追封淑国夫人。三十一年，用《明堂》恩，赠福国夫人。
既建太子，追封皇太子妃。

《光宗慈懿李皇后传》：“后，安阳人，庆远军节度使、赠太
尉道之中女。初，后生，有黑凤集道营前石上，道心异
之，遂字后曰凤娘。道帅湖北，闻道士皇甫坦善相人，
乃出诸女拜坦。坦见后惊，不敢受拜。曰：‘此女当母天
下’。坦言于高宗，遂聘为恭王妃，封荣国夫人，进定国
夫人。乾道四年，生嘉王。七年，立为皇太子。妃性妒悍”，
尝诉太子左右于高、孝二宫，高宗不怿，谓吴后曰：“是
妇将种，吾为皇甫坦所误。”

《度宗全皇后传》：“后，会稽人，理宗母慈宪夫人侄孙女
也。略涉书史，幼从父昭孙知岳州。开庆初，秩满，归道
潭州。时大元兵自罗鬼入破全衡、永、桂，围潭州，人有
见神人卫城者，已而潭独不下。逾年事平，至临安，会
忠王议纳妃。初，丁大全请选知临安府顾喦女，已致
聘矣，大全败，喦亦罢去。台臣论喦，大全党，宜别选名
族以配太子。”臣僚遂言全氏侍其父昭孙往返江湖，
备尝艰险，其处贵富，必能尽警戒相成之道。理宗以
母慈宪故，乃诏后入宫，问曰：“尔父昭孙，昔在宝祐间，
没于王事，每念之令人可哀。”后对曰：“妾父可念，淮湖
之民尤可念也。”帝深异之，语大臣曰：“全氏女言辞甚
令，宜配冢嫡，以承祭祀。”景定二年十一月，诏封永嘉
郡夫人，十二月，册为皇太子妃。

《金史显宗孝懿皇后传》：“后徒单氏，其先忒里辟剌人
也。曾祖抄，从太祖取辽有功，命以所部为猛安，世袭
之。祖婆卢火，以战功多，累官开府仪同三司，赠司徒、
齐国公。父贞，尚辽王宗干女梁国公主，加驸马都尉，
赠太师、广平郡王。后以皇统七年生于辽阳，母梦神
人授以宝珠，光焰满室，既寤而生，红光烛于庭。后性”
庄重寡言，父母尝令总家事，细大毕办，诸男不及也。
世宗初即位，贞为御史大夫，自南京驰见，世宗喜谓
之曰：“卿虽废主腹心臣，然未尝助彼为虐，况卿家法
可尚，其以卿女为朕子妃。”及显宗为皇太子，大定四
年九月，备礼亲迎于贞第，世宗临宴，尽欢而罢。是年
十一月，显宗生辰，初封为皇太子妃。八年七月，上遣
宣徽使移剌神独干以名马、宝刀、御膳赐太子及妃，
仍谕之曰：“妃今临蓐，愿平安得雄，有庆之后，宜以此
刀寘左右。”既而皇孙生，是为章宗。时上幸金莲川，次
冰井。翌日，上临幸抚视，宴甚欢，又赐御服、佩刀等物。
谓显宗曰：“祖宗积庆，且皇后阴德至厚，而有今日，社
稷之洪福也。”又谓李石纥、石烈、志宁曰：“朕诸子虽多，
皇后止有太子一人而已，今幸得嫡孙，观其骨相不
凡，又生麻达葛山，山势衍气清，朕甚嘉之。”因以山名
为章宗小字。后素谦谨，每畏其家世崇宠，见父母流
涕而言曰：“高明之家，古今所忌，愿善自保持。”其后家
果以海陵事家败，盖其远虑如此。世宗尝谓诸王妃、
公主曰：“皇太子妃容止合度，服饰得中，尔等当法效
之。”

《显宗昭圣皇后传》：“后刘氏，辽阳人。天眷二年九月己
亥夜，后家若见有黄衣女子入其母室中者，俄顷后
生。性聪慧，凡字过目不忘。初读《孝经》，旬日终卷，最喜
佛书。世宗为东京留守，因击球，见而奇之，使见贞懿
皇后于府中，进退闲雅，无恣睢之色。大定元年，选入
东宫，时年二十三。”

《元史裕宗徽仁裕圣皇后传》：“后伯蓝也怯赤，一名阔
阔真，弘吉剌氏，生顺宗、成宗。先是，世祖出田猎，道渴，
至一帐房，见一女子缉驼茸，世祖从觅马湩，女子曰：
‘马湩有之，但我父母诸兄皆不在，我女子难以与汝’。
世祖欲去之，女子又曰：‘我独居此，汝自来自去，于理
不宜。我父母即归，姑待之’。须臾果归，出马湩饮世祖。”
世祖既去，叹息曰：“得此等女子为人家妇，岂不美耶！”
后与诸臣谋择太子妃，世祖俱不允。有一老臣尝知
向者之言，知其未许嫁，言于世祖。世祖大喜，纳为太
子妃。后性孝谨，善事中宫，世祖每称之为贤德媳妇。
侍昭睿顺圣皇后，不离左右。至溷厕所用纸，亦以面
擦令柔软以进。一日，裕宗有病，世祖往视，见床上设
织金卧褥，世祖愠而语之曰：“我尝以汝为贤，何乃若
此耶？”后跪答曰：“常时不曾敢用，今为太子病，恐有湿
气。”因用之，即时彻去。

《明外史建文皇后传》：“后马氏，光禄少卿全女，洪武二
十六年，册为皇太孙妃。”

《仁宗诚孝皇后传》：“后张氏，永城人。父兵马副指挥麒
具《外戚传》。洪武十六年，册为燕世子妃。永乐二年，册

肥硕，复不习骑射。成祖恚，至减太子宫膳，濒易者数
矣。卒以后故，得不废。”

《宣宗恭让皇后传》：“后胡氏，名善祥，济宁人。父荣，生七
女。洪武初，长女入宫为女官，荣授锦衣卫百户。后其
第三女也。永乐十五年，册为皇太孙妃。久之，为皇太
子妃。”

《宪宗孝贞皇后传》：“后王氏，上元人，父中军都督镇，见
《外戚传》。初，宪宗在东宫，英宗为择配，得十二人，选后
及吴氏、柏氏留宫中。”

《孝宗孝康皇后传》：“后张氏，兴济人。母金，梦月入怀而
生后。成化二十三年，选为太子妃。”

《光宗孝元皇后传》：“后郭氏，顺天人。父维城，以女贵，封
博平伯，进侯。卒后于万历二十九年，册为皇太子妃